Rettens dom (Femte Afdeling) af 17. oktober 2012 – Kommissionen mod EU Research Projects
(Sag T-220/10)
»Voldgiftsbestemmelse – kontrakt indgået inden for rammerne af det særlige program for forskning, teknologisk udvikling og demonstration på området for et »brugervenligt informationssamfund« – tilbagetrækning af projektet – tilbagebetaling af en del af de forskudsbeløb, der er udbetalt af Kommissionen – morarenter – udeblivelsessag«
1.                     Den Europæiske Unions budget – finansielt tilskud fra Fællesskabet – modtageren forpligtet til at overholde betingelserne for tildeling af tilskud – finansiering dækker kun faktisk afholdte omkostninger – dokumentation for, at de angivne omkostninger faktisk er blevet afholdt – foreligger ikke – ikke-tilskudsberettigede omkostninger (art. 317 TEUF) (jf. præmis 28 og 29)
2.                     Retslig procedure – indbringelse af sag for Retten på grundlag af en voldgiftsklausul – kontrakt om fællesskabstilskud til en forsknings- og udviklingsaktion – krav om tilbagebetaling af visse udgifter – nedsættelse af støtteberettigede omkostninger – Kommissionens krav på tilbagebetaling af forskuddet med tillæg af morarenter med den sats, der anvendes af Den Europæiske Centralbank (art. 272 TEUF) (jf. præmis 30-47)
Angående
Appel iværksat i henhold til artikel 272 TEUF med henblik på at opnå, at sagsøgte tilpligtes at tilbagebetale en del af det forskudsbeløb, der er udbetalt af Kommissionen i forbindelse med kontrakt nr. IST-2001-34850, med morarenter.
Konklusion
1)
EU Research Projects Ltd tilbagebetaler til Europa-Kommissionen 102 039,32 EUR plus morarenter på 4,80% i årlig rente regnet fra den 29. december 2006 til den dato, hvor det skyldige beløb er tilbagebetalt.
2)
EU Research Projects Ltd betaler sagens omkostninger.